Publication: Magyar Közlöny
Issue: MK-2001-88 (Year: 2001, Number: 88)
Era: 1990-2004
Section: a 140/2001. (VIII. 8.) Korm. rendelethez
Paragraph Index: 163

2. A gyártó vagy annak a Magyar Köztársaságban letelepedett meghatalmazott képviselője egyedi felülvizsgálatra vonatkozó kérelmet nyújt be az általa választott kijelölt tanúsító szervezethez. A kérelemnek tartalmaznia kell: — a gyártó nevét és címét, és ha a kérelmet a Magyar Köztársaságban letelepedett meghatalmazott képviselője nyújtja be, akkor annak nevét és címét, — írásbeli nyilatkozatot arról, hogy ugyanazt a kérelmet nem nyújtották be más kijelölt tanúsító szervezethez, — műszaki dokumentációt, a következő tartalommal: = a berendezés leírása, = kereskedelmi elnevezése, = típusa, sorozatszáma, = a berendezés azonosítására alkalmas műszaki adatok és a zajkibocsátásának értékelése, szükség esetén vázlatrajzok, valamint minden leírás és magyarázat, amely ezek megértéséhez szükséges, — e rendeletre történő hivatkozást.

Source: https://magyarkozlony.hu/hivatalos-lapok/980c91764d4a8291c9c4c9642129cf09c3f409b3/dokumentumok/8fe9d8414219567027416cb80565e4e7cd4a4ace/letoltes